Document ID: 32004R1931

32004R1931
L 333/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1931/2004 НА КОМИСИЯТА
от 8 ноември 2004 година
за изменение на Регламент (ЕИО) № 1609/88 по отношение на крайната дата, на която трябва да влезе за съхранение на склад маслото, за да бъде продадено съгласно Регламенти (ЕИО) № 3143/85 и (ЕО) № 2571/97
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
Съгласно член 1 от Регламент (ЕО) № 2571/97 на Комисията от 15 декември 1997 г. относно продажбата на масло по намалени цени и предоставянето на помощ за сметана, масло и концентрирано масло, предназначени за използване в производството на сладкарски изделия, сладолед и други хранителни продукти (2), маслото, обявено за продажба, трябва да е било влязло за съхранение на склад преди дата, която ще бъде определена.
(2)
С оглед тенденциите, наблюдавани на пазара на масло и наличните на склад количества, би трябвало да бъде променена датата, посочена в член 1 от Регламент (ЕИО) № 1609/88 на Комисията (3), отнасяща се до маслото, както е посочено в Регламент (ЕО) № 2571/97.
(3)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕИО) № 1609/88 на Комисията, втора алинея се заменя със следния текст:
„Маслото, както е посочено в член 1, параграф 1, буква а) от Регламент (ЕО) № 2571/97 на Комисията, трябва да е влязло за съхранение на склад преди 1 януари 2003 г.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 2004 година.

Labels: 3
17